PJW สุดหรู โชว์งบ Q3/59 พลิกมีกำไรมาที่34.57 ลบ.
PJW สุดหรู โชว์งบ Q3/59 พลิกมีกำไรมาที่34.57 ลบ. จากปีก่อนขาดทุน 5.70 ลบ. หลังรายได้จากการขายเพิ่มขึ้น ขณะที่ 9เดือนแรกกำไรอยู่ที่ 124.94 ลบ. เพิ่มขึ้น 385% จากปีก่อนกำไร 25.74 ลบ.
10 พ.ย. 2559

บริษัท ปัญจวัฒนาพลาสติก จำกัด (มหาชน) หรือ PJW รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 34.57 ล้านบาท หรือมีกำไรสุทธิ 0.06 บาทต่อหุ้น จากช่วงเดียวกันของปีก่อนที่ขาดทุนสุทธิ 5.70 ล้านบาท หรือขาดทุนสุทธิ 0.01 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากบริษัทมีรายได้จากการการขายเพิ่มขึ้น
ขณะที่ ผลการดำเนินงานช่วง 9 เดือนแรกมีกำไรสุทธิ124.94ล้านบาท หรือ 0.22 บาทต่อหุ้น เพิ่มขึ้น 385%จากช่วงเดียวกันของปีก่อนที่มีกำไรสุทธิ 25.74 ล้านบาท หรือ 0.04 บาทต่อหุ้น